Komission asetus (EY) N:o 963/2003, annettu 4 päivänä kesäkuuta 2003, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 445/2002 muuttamisesta



Virallinen lehti nro L 138 , 05/06/2003 s. 0032 - 0039



Komission asetus (EY) N:o 963/2003, annettu 4 päivänä kesäkuuta 2003, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 445/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 34, 45 ja 50 artiklan, sekä katsoo seuraavaa: (1) Komission asetuksen (EY) N:o 445/2002(2) soveltamisesta saadun kokemuksen perusteella jäsenvaltiot ja komissio ovat todenneet, että tiettyjä asetuksen säännöksiä olisi yksinkertaistettava. (2) Maaseudun kehittämisohjelmien joustavamman seurannan varmistamiseksi on syytä yksinkertaistaa asetuksen (EY) N:o 445/2002 säännöksiä ennen kaikkea ohjelma-asiakirjojen muuttamismenettelyn ja alustavan kokonaisrahoitustaulukon osalta. (3) Säädetty määräaika ylivoimaista estettä koskevan ilmoituksen ja siihen liittyvien todisteiden toimittamiselle saattaa eräissä tapauksissa olla erittäin lyhyt. Tämän vuoksi olisi säädettävä jäsenvaltioiden mahdollisuudesta pidentää tätä määräaikaa. (4) Asteikkojen vahvistaminen yksikköhintoja varten on ollut ohjelmakauden alusta alkaen usein harjoitettu käytäntö eräiden asetuksen (EY) N:o 1257/1999 30 artiklan 1 kohdan ensimmäisen, toisen ja kuudennen luetelmakohdan sekä 31 artiklan mukaisesti osarahoitettujen investointien osalta. Selkeyden ja näiden toimenpiteiden hallinnoinnin yksinkertaistamisen vuoksi olisi säädettävä vuodesta 2000 alkaen mahdollisuudesta vapauttaa tuensaajat velvollisuudesta esittää neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista yhteisrahoitettujen toimien tukikelpoisuuden osalta 28 päivänä heinäkuuta 2000 annetussa komission asetuksessa (EY) N:o 1685/2000(3) edellytetyt laskut. Olisi myös vahvistettava tällaisten asteikkojen soveltamisedellytykset tehokkaan hallinnoinnin takaamiseksi silloin, kun jäsenvaltiot käyttävät niitä. (5) Maaseudun kehittämisohjelmien varainhoidon helpottamiseksi olisi toimenpiteiden rahoituksen muuttamista koskevia nykyisiä edellytyksiä lievennettävä siten, että ainoastaan ohjelmien rahoitukseen tehtävät merkittävät muutokset edellyttävät hallintokomiteamenettelyä. (6) Näyttää tarpeelliselta säätää mahdollisuudesta ylittää ohjelma-asiakirjojen muutosten esittämistä komissiolle koskevat rajat silloin, kun kyseessä ovat luonnonkatastrofin tai muiden poikkeuksellisten tapahtumien vuoksi tehdyt muutokset, jotka vaikuttavat merkittävästi jäsenvaltioiden ohjelmatyöhön. (7) Olisi muutettava maaseudun kehittämisen ohjelma-asiakirjojen ja tavoitteen 2 mukaisten yhtenäisten ohjelma-asiakirjojen muuttamismenettelyyn liittyvät edellytykset sellaisten EMOTR:n tukiosaston rahoittamien kehittämistoimenpiteiden osalta, jotka eivät edellytä komission hyväksyntää. Olisi varmistettava, että sekä varainhoitoon liittyvien muutosten toimittaminen komissiolle että komission tekemä muiden muutosten tarkastelu tapahtuu nopeasti ja tehokkaasti. (8) Tehokkaan ja säännöllisen seurannan takaamiseksi on tarpeen, että jäsenvaltiot toimittavat komissiolle sähköisesti ajantasaisen koonnelman ohjelma-asiakirjoistaan. (9) Asetuksen (EY) N:o 1257/1999 48 artiklan 2 kohdassa säädetty täytäntöönpanoa koskevien vuosikertomusten hyväksymisen osalta olisi sovellettava rakennerahastoja koskevista yleisistä säännöksistä 21 päivänä kesäkuuta 1999 annetun asetuksen (EY) N:o 1260/1999(4), sellaisena kuin se on muutettuna asetuksella (EY) N:o 1447/2001(5), mukaisille monivuotisille tukitoimille säädettyä määräaikaa. (10) Jotta jäsenvaltioilla olisi enemmän joustavuutta yhteisön arviointien rahoitukseen suorittamien rahoitusosuuksien osalta, olisi poistettava jälkiarvioinnin vähimmäisrahoitusta koskeva vaatimus. (11) Investointitoimet toteutetaan usein monivuotisesti ja tämä on otettava huomioon, jotta niiden paikalla tehtävät tarkastukset olisivat mahdollisimman tehokkaita sekä tuensaajien että tarkastusajanjakson valinnan kannalta ja jotta turhilta tarkastuksilta vältyttäisiin. (12) Muiden metsätaloustoimenpiteiden kuin maatalousmaan metsitystoimenpiteiden tukijärjestelmien teknisten rajoitteiden vuoksi tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11 päivänä joulukuuta 2001 annetun komission asetuksen (EY) N:o 2419/2001(6), sellaisena kuin se on muutettuna asetuksella (EY) N:o 2550/2001(7), 30 ja 31 artiklassa sekä 32 artiklan 1 kohdassa säädetty seuraamusmenettely on vailla merkitystä. (13) Asetuksen (EY) N:o 2419/2001 44 artiklaa, jossa säädetään tukien vähennysten ja poissulkemisten soveltamista koskevat poikkeukset, sovelletaan pinta-alan ja eläinten perusteella myönnettäviin tukiin. Yhdenmukaisuuden vuoksi olisi laajennettava näiden poikkeusten soveltaminen koskemaan muita maaseudun kehittämiseen tähtääviä toimenpiteitä. (14) Neuvoston asetuksiin (ETY) N:o 2078/92(8), (ETY) N:o 2079/92(9) ja (ETY) N:o 2080/92(10), perustuvien aiempien liitännäistoimenpiteiden soveltamista koskevien tietojen, jotka sisältyvät kauden 2000-2006 rahoitussuunnitelmaan, olisi oltava asetuksen (EY) N:o 1257/1999 48 artiklan 2 kohdassa säädettyyn täytäntöönpanoa koskevassa vuosikertomuksessa. Lisäksi toimenpiteistä johtuvat menot on sisällytettävä tietoihin, jotka jäsenvaltioiden on toimitettava vuosittain 30 päivään syyskuuta mennessä asetuksen (EY) N:o 445/2002 47 artiklan mukaisesti. Näin ollen olisi kumottava komission asetuksen (EY) N:o 746/96(11), 17 artiklan, komission asetuksen (EY) N:o 1404/94(12) 1 ja 2 artiklan sekä komission asetuksen (EY) N:o 1054/94(13) 1 ja 2 artiklan varainhoidon valvontaa koskevista säännöksistä johtuvat velvoitteet. (15) On käynyt ilmi, että asetuksen (EY) N:o 445/2002 liitteessä II tarkoitettujen tukitoimenpiteiden eräisiin pääpiirteisiin tehdyt muutokset edellyttävät komission hyväksyntää, mikä raskauttaa huomattavasti ohjelmien hallinnointia. Näin ollen on syytä muuttaa mainittu liite siten, että muutoksista päättävät jäsenvaltiot, jotka ilmoittavat niistä komissiolle. (16) Tämän vuoksi olisi muutettava asetusta (EY) N:o 445/2002. (17) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 445/2002 seuraavasti: 1) Lisätään 33 artiklan 2 kohtaan seuraava virke:"Tätä määräaikaa voidaan pidentää 20 työpäivää, jos tästä mahdollisuudesta on määrätty ohjelma-asiakirjassa." 2) Lisätään II luvun 1 jaksoon 39 a artikla seuraavasti: " 39 a artikla 1. Jäsenvaltiot, jotka soveltavat eräiden asetuksen (EY) N:o 1257/1999 30 artiklan 1 kohdan ensimmäisen, toisen ja kuudennen luetelmakohdan sekä 31 artiklan mukaisesti osarahoitettujen metsänhoitoinvestointien kustannusten määrittämiseksi vahvistettuja yksikköhintoja koskevia asteikkoja, voivat vapauttaa tuensaajat asetuksen (EY) N:o 1685/2000 liitteessä olevan 1 säännön 2 kohdassa säädetystä velvollisuudesta esittää näistä investoinneista alkuperäiset laskut ja kirjanpitotositteet, joilla on vastaava todistusarvo. 2. Edellä 1 kohdassa tarkoitettuja asteikkoja voidaan soveltaa, jos seuraavat edellytykset täyttyvät: a) toimivaltainen viranomainen laskee asteikot objektiivisin perustein selvittääkseen yksittäisten toimien kustannukset, jotka on mukautettu maa-alan erityisominaisuuksien perusteella, välttäen kaikenlaiset liikakorvaukset; b) osarahoitetut investoinnit on toteutettava tukihakemuksen jättämisen ja lopullisen maksun suorittamisen välisenä aikana" 3) Muutetaan 44 artikla seuraavasti: a) Muutetaan 2 kohta seuraavasti: i) korvataan b, c ja d alakohta seuraavasti: "b) liitteessä II tarkoitetut tukitoimenpiteiden pääpiirteet; c) yhteisön kokonaistuki ja tukikelpoiset kokonaiskustannukset tai ohjelma-asiakirjan hyväksymispäätöksessä määritellyt tuki-kelpoiset julkiset menot; d) ohjelma-asiakirjan toimenpiteille myönnetty rahoitus, jos se on yli - 15 prosenttia kyseisen ohjelman koko ohjelmakauden tukikelpoisista kokonaiskustannuksista silloin kun yhteisön rahoitusosuus perustuu tukikelpoisiin kokonaiskustannuksiin, - 20 prosenttia kyseisen ohjelman koko ohjelmakauden tukikelpoisista julkisista menoista silloin kun yhteisön rahoitusosuus perustuu tukikelpoisiin julkisiin menoihin, käyttäen laskentaperusteena ohjelma-asiakirjan hyväksymisestä tehdyn komission päätöksen, sellaisena kuin se on viimeksi muutettuna, liitteenä olevaa rahoitussuunnitelmataulukkoa" ii) poistetaan e alakohta ja 2 kohdan toinen alakohta. b) Korvataan 3 kohta seuraavasti: "3. Edellä 2 kohdassa tarkoitetut muutokset on toimitettava komission hyväksyttäviksi yhtenä ehdotuksena ohjelmaa kohti ja enintään kerran kalenterivuodessa. Ensimmäistä alakohtaa ei sovelleta, kun on kyseessä luonnonkatastrofin tai muun poikkeuksellisen tapahtuman vuoksi tehty tarpeellinen muutos, jolla on merkittävä vaikutus kyseisen jäsenvaltion ohjelmaan.". c) Korvataan 4 kohta seuraavasti: "4. Rahoitusta koskevat muutokset, jotka eivät kuulu 2 kohdan d alakohdan soveltamisalaan, sekä liitteessä II olevan 9 kohdan 2 kohdan B alakohdan ensimmäisessä luetelmakohdassa tarkoitetun yhteisön rahoitusosuuden muutokset on ilmoitettava komissiolle ja mukana on seurattava liitteessä II olevan 8 kohdan mukaisesti muutettu rahoitustaulukko. Muutokset tulevat voimaan päivänä, jona komissio ottaa ne vastaan. Ensimmäisessä alakohdassa tarkoitetut rahoitusta koskevat muutokset eivät kyseisen kalenterivuoden aikana saa yhdessä ylittää 2 kohdan d alakohdassa säädettyjä enimmäismääriä.". d) Korvataan 5 kohdassa ilmaisu "vähintään kaksi kuukautta" ilmaisulla "vähintään kolme kuukautta". 4) Lisätään II luvun 2 jaksoon 45 a artikla seuraavasti: " 45 a artikla Jäsenvaltioiden on pidettävä komission saatavilla niiden ohjelma-asiakirjoista tehty sähköisessä muodossa oleva koonnelma, joka on ajantasaistettu jokaisen muutoksen osalta. Niiden on ilmoitettava komissiolle Internet-osoite, jossa ohjelma-asiakirjoista tehtyihin koonnelmiin voi tutustua, sekä kaikista uusista päivityksistä aina kun niitä on tehty. Lisäksi jäsenvaltioiden on säilytettävä sähköinen versio kaikista ohjelma-asiakirjojensa aiemmista versioista.". 5) Poistetaan 51 artiklan toisen kohdan toinen virke. 6) Korvataan 53 artiklan 1 kohdassa ilmaisu "kunkin vuoden 30 päivään huhtikuuta" ilmaisulla "kunkin vuoden 30 päivään kesäkuuta". 7) Lisätään 61 artiklan toiseen kohtaan virke seuraavasti:"Asetuksen (EY) N:o 1257/1999 II osan I, VII, VIII ja IX luvun soveltamisalaan kuuluvien investointitukitoimenpiteiden osalta jäsenvaltiot voivat säätää, että paikalla tehtävät tarkastukset koskevat ainoastaan päättymäisillään olevia hankkeita." 8) Korvataan 62 artikla seuraavasti: " 62 artikla Asetuksen (EY) N:o 2419/2001 30 ja 31 artiklaa sekä 32 artiklan 1 kohtaa sovelletaan pinta-alojen perusteella myönnettävään tukeen. Näitä säännöksiä ei sovelleta muille metsätaloustoimenpiteille kuin maatalousmaan metsitystoimenpiteille myönnettäviin tukiin. Mainitun asetuksen 36, 38 ja 40 artiklaa sovelletaan eläinten perusteella myönnettyyn tukeen." 9) Lisätään 62 a artikla seuraavasti: " 62 a artikla 1. Asetuksen (EY) N:o 2419/2001 44 artiklaa sovelletaan kaikille maaseudun kehittämistoimille myönnettyihin tukiin. 2. Jos tuki on maksettu aiheettomasti, maaseudun kehittämistoimenpiteitä varten myönnettävän tuensaajan on korvattava kyseiset määrät asetuksen (ETY) N:o 2419/2001 49 artiklan mukaisesti." 10) Korvataan 65 artiklan 2 kohta seuraavasti: "2. Asetuksella (EY) N:o 1750/1999 kumottuja asetuksia ja päätöksiä sovelletaan asetuksen (EY) N:o 1257/1999 55 artiklan 1 kohdassa tarkoitettujen asetusten mukaisesti toimenpiteisiin, jotka komissio on hyväksynyt ennen 1 päivää tammikuuta 2000, lukuun ottamatta komission asetuksen (EY) N:o 746/96(14) 17 artiklaa, komission asetuksen (EY) N:o 1404/94(15) 1 ja 2 artiklaa sekä komission asetuksen (EY) N:o 1054/94(16) 1 ja 2 artiklaa." 11) Lisätään 66 artiklaan alakohta seuraavasti:"Sovelletaan 39 a artiklan 1 kohtaa 1 päivästä tammikuuta 2000." 12) Muutetaan liite II tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Kuitenkaan 1 artiklan 3 kohdan a alakohtaa ja 12 kohtaa ei sovelleta maaseudun kehittämisen ohjelma-asiakirjojen eikä tavoitteen 2 mukaisten yhtenäisten ohjelma-asiakirjojen muutoksiin sellaisten EMOTR:n tukiosaston rahoittamien maaseudun kehittämistoimenpiteiden osalta, jotka komissio on vastaanottanut ennen tämän asetuksen voimaantuloa ja joista komissio ei ollut tehnyt hyväksymispäätöstä kyseiseen päivään mennessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä kesäkuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 80. (2) EYVL L 74, 15.3.2002, s. 1. (3) EYVL L 193, 29.7.2000, s. 39. (4) EYVL L 161, 26.6.1999, s. 1. (5) EYVL L 198, 21.7.2001, s. 1. (6) EYVL L 327, 12.12.2001, s. 11. (7) EYVL L 341, 22.12.2001, s. 105. (8) EYVL L 215, 30.7.1992, s. 85. Asetus kumottu asetuksella (EY) N:o 1257/1999. (9) EYVL L 215, 30.7.1992, s. 91. Asetus kumottu asetuksella (EY) N:o 1257/1999. (10) EYVL L 215, 30.7.1992, s. 96. Asetus kumottu asetuksella (EY) N:o 1257/1999. (11) EYVL L 102, 25.4.1996, s. 19. Asetus kumottu asetuksella (EY) N:o 1750/1999. (12) EYVL L 154, 21.6.1994, s. 8. Asetus kumottu asetuksella (EY) N:o 1750/1999. (13) EYVL L 115, 6.5.1994, s. 6. Asetus kumottu asetuksella (EY) N:o 1750/1999. (14) EYVL L 102, 25.4.1996, s. 19. (15) EYVL L 154, 21.6.1994, s. 8. (16) EYVL L 115, 6.5.1994, s. 6. LIITE Muutetaan asetuksen (ETY) N:o 445/2002 liite II seuraavasti: 1) Korvataan 8 kohta seuraavasti: "8. Ohjeellinen rahoitustaulukko (EMOTR-vuosi) (Asetuksen (EY) N:o 1257/1999 43 artiklan 1 kohdan neljäs luetelmakohta) >PIC FILE= "L_2003138FI.003602.TIF"> >PIC FILE= "L_2003138FI.003701.TIF"> >PIC FILE= "L_2003138FI.003801.TIF">" 2) Lisätään 9 kohdan 1 kohdan A alakohtaan seuraava luetelmakohta: "- kunkin toimenpiteen yleinen tavoite" 3) Poistetaan 9 kohdan 2 kohdan A alakohdan ensimmäinen ja toinen luetelmakohta. 4) Lisätään 9 kohdan 2 kohdan B alakohdassa ilmaisun "Muut tiedot" jälkeen seuraavat luetelmakohdat: "- yhteisön rahoitusosuus, joka perustuu joko kokonaismenoihin tai julkisiin menoihin, - tukien intensiteetti ja/tai määrä ja sovellettu eriyttäminen (I-VIII luku)," 5) Poistetaan 9 kohdan 3.V kohdan A alakohdan ensimmäisen luetelmakohdan 1 alakohta. 6) Korvataan 9 kohdan 3.V kohdan A alakohdan ensimmäisen luetelmakohdan 3 alakohdan johdantovirke seuraavasti: "asetuksen (EY) N:o 1257/1999 13 artiklan b alakohdassa ja 16 artiklassa tarkoitettujen luonnonhaittakorvausten osalta: yksityiskohtaiset agronomiset alkulaskelmat, joista näkyvät:". 7) Lisätään 9 kohdan 3.V kohdan B alakohdan ensimmäiseen luetelmakohtaan 3 ja 4 alakohta seuraavasti: "3) tukimäärä asetuksen (EY) N:o 1257/1999 13 artiklan a kohdassa tarkoitettujen maksujen osalta: perusteet tukimäärän mukauttamiselle mainitun asetuksen 15 artiklan 2 kohdassa lueteltujen perusteiden mukaisesti, 4) asetuksen (EY) N:o 1257/1999 13 artiklan b alakohdassa ja 16 artiklassa tarkoitettujen luonnonhaittakorvausten osalta: muutokset hyväksytyssä ohjelma-asiakirjassa vahvistettuihin yksityiskohtaisiin agronomisiin laskelmiin.". 8) Poistetaan 9 kohdan 3.VI kohdan A alakohdan toinen, kolmas ja neljäs luetelmakohta. 9) Korvataan 9 kohdan 3.VI kohdan A alakohdan viidennen luetelmakohdan johdantovirke seuraavasti: "yksityiskohtaiset agronomiset alkulaskelmat, joista näkyvät:". 10) Lisätään 9 kohdan 3.VI kohdan B alakohdassa ilmaisun "Muut tiedot" jälkeen seuraavat luetelmakohdat: "- luettelo kyseisten alueiden roduista, jotka ovat uhanalaisia kasvatuksesta luopumisen vuoksi, sekä naaraspuolisten siitoseläinten lukumäärä. Asianmukaisesti hyväksytyn asiantuntijaelimen tai eläintuottajien organisaation tai yhteenliittymän on varmistettava tämä eläinten lukumäärä sekä rekisteröitävä ja päivitettävä rodun kantakirja. Kyseisellä elimellä on oltava kyseisen rodun eläinten tunnistamiseen tarvittava pätevyys ja tietotaito, - geneettisen köyhtymisen uhkaamien kasvien geenivarojen osalta maatiaiskantojen tai alkuperäisten (paikallisten) lajien esiintymisen harvinaisuutta, kantojen monimuotoisuutta ja paikallisella tasolla käytettäviä viljelymenetelmiä koskevien tieteellisten tulosten ja indikaattorien tukemat todisteet geneettisestä köyhtymisestä, - tarkat tiedot viljelijöiden velvoitteista ja muista sitoumusehdoista mukaan lukien voimassa olevien sopimusten soveltamisala ja mukautusmenettelyt, - tukitason muutokset 120 prosenttiin asti hyväksytyssä ohjelma-asiakirjassa vahvistettujen agronomisten laskelmien yhteydessä ilmoitetuista kustannuksista, menoista ja tuloista sekä tällaisten muutosten perusteet,". 11) Poistetaan 9 kohdan 3.VIII kohdan A alakohta. 12) Lisätään 9 kohdan 3.VIII kohdan B alakohdassa ilmaisun "Muut tiedot" jälkeen seuraavat luetelmakohdat: "- seuraavat määritelmät: i) 'maatalousmaa' tämän asetuksen 26 artiklan mukaisesti; ii) 'viljelijä' tämän asetuksen 27 artiklan mukaisesti; iii) määräykset tai säännökset, joilla varmistetaan, että toimet on mukautettu paikallisiin oloihin ja että ne ovat ympäristön sekä tarvittaessa metsänhoidon ja riistaeläinten välisen tasapainon kannalta sopivia; iv) alueiden väliset sopimusjärjestelyt ja mahdolliset tuensaajat asetuksen (EY) N:o 1257/1999 32 artiklassa tarkoitettujen toimien osalta, - seuraavat tiedot, silloin kun 39 a artiklassa tarkoitettuja asteikkoja sovelletaan: i) yksikköhintoja koskevien asteikkojen määrät; ii) asteikkojen vahvistamiseksi sovellettu menetelmä; iii) todisteet liikakorvauksen välttämisestä.". 13) Lisätään 12 kohtaan 4 alakohta seuraavasti: "4) Muita tietoja Soveltuvin osin tiedot ylivoimaista estettä koskevaa ilmoitusta varten vahvistetun määräajan pidentämisestä (tämän asetuksen 33 artiklan 2 kohta).". 14) Korvataan 16 kohdan B kohta seuraavasti: "B. Muut tiedot: - valtiontuen poistaminen, - yhdelle hyväksytyssä ohjelma-asiakirjassa mainitulle toimenpiteelle valtiontukena myönnetyn lisärahoituksen muutokset, - tuen määrä.".